شعور رائع وأنت مقدم على قراءة قصة واقعية مكتوب عليها انها حدثت وان ابطالها موجودون بيننا وكم هو شعور بشع ان تسقط في اعمق احباط ممكن حينما تجد انك تقرأ رواية تسخر منك لفرط سذاجتها . بدءا من الصدفة التي لا علاقة لها باي منطق ثم تجاوز احترام العلاقة الزوجية لاجل الحب واللامنطقية في جعل الابطال مثاليين لكي يكونوا واضحين وخلق عيوب بشكل اقحامي واضح على من نريد ابعادهم عن قصة الحب العنيفة التي من المفترض اننا نبكي وننفعل لكي تتم برغم كل الظروف اللامنطقية التي من المفترض ان تحترم كي لا تتم. غير الاسلوب الذي نقل نقلا من روايات عبير حينما اختارت البطلة ملابس مشرقة ثم تركت وجهها بلا زينة او تزينت بلمسات رقيقة خفيفة ثم عقصت شعرها للخلف وبدت مثال للبساطة كان بس ناقصها تعض على شفتها السفلى علشان تبقى كملت يمكن يكون حصل بعد كده انها تعض على شفتها بس انا ما قدرت استهين بنفسي اكتر من كده واكمل الرواية دي. بجد كنت اتمنى انها تخالف شعوري ده بس كل ما اقرا فيها كلمة احبط جدا واناشدها ما تعمليش كده ،لا الله يخليك بلاش يحصل كذا ، ما كنتش مصدقة نفسي وانا بقراها قلت لا ممكن تتغير دفتها مستحيل تفضل تمشي كده اتاريها بتبقى اسوأ. لا ويا سلام عليها بقه في النهاية لما الامور تتحل بس هي يا عيني اتخدشت بما فيه الكفاية من جواها فلازم تستنى لما تستعيد نفسها الاول وتدور على نفسها علشان تعرف تحب اللي مستنيها. واروح ادور ..اروح ادور ...على نفسي انا مش بحب الشعبي بس من احباطي افتكرتها : . الرواية لا ترتقي لمستوى التاليف الخيالي اصلا فحرام نعتبرها رواية واقعية ، علشان لما نقرا كلمة رواية واقعية نحترمها. ما كانش عندي مانع تبقى رواية بسيطة كقلم جديد بس كان لازم تحترم عقل القاريء بس مش طالبة اكتر من كده
reviews (hotels, books, movies, products and a few airlines)